Leesstof vir die jongspan | News24
MAMMAS en pappas staan die kans om Waaghals en Perdepiekniek (boek 17 en 18 in die Stalmaatsreeks) deur Lize Roux vir hul kleinspan te wen.
Die boeke is ideaal vir kinders van nege jaar en ouer.
Boek 17 in dié gewilde perdereeks, handel oor Anri en haar maats se avonture by die Dagbreek-ryskool. ’n Hele langnaweek lank gaan Anri, Megan en Karen doen wat hulle die heel graagste doen – tyd in die buitelug deurbring saam met die perde. Boonop gaan hulle deur ’n wêreldbekende Olimpiese ruiter afgerig word.
Een van die ruiters in Anri-hulle se groep is egter ’n regte waaghals wat daarvan hou om die reëls te verbreek. Sal Anri-hulle kan keer dat sy in groot moeilikheid beland en haar toekoms as kampioen-ruiter verwoes?
Die afrigtingskamp is reeds verby, maar Anri se maag slaan steeds bollemakiesie as sy daaraan terug-dink. Dit gaan nie nét oor hulle ’n wonderlike tyd saam met die perde deurgebring het nie ...
Anri se vriendin Megan besluit om ’n piekniek te reël waar hulle lekker saam met Jacques en sy vriende kan kuier, maar dan kry hulle onverwags baie slegte nuus oor Storm, die hingsvulletjie wat reeds diep spore in Jacques se hart getrap het . . .
Meer as 100 000 kopieë is al van die immergewilde Stalmaats-reeks verkoop.
Om vir die boekprys in aanmerking te kom, stuur ’n epos met die woord Stalmaats in die ondewerpreël, jou naam en van, asook kontaknommer na kougaexp@media24.com.
Die kompetisie, met komplimente van Lapa Uitgewers, begin vandag en eindig om 17:00 op Donderdag 30 Junie.